

VLADA REPUBLIKE HRVATSKE

Zagreb, 2. srpnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu pravosuđa za preuzimanje obveza na teret sredstava državnog proračuna Republike Hrvatske za razdoblje od 2021. do 2027. za sklapanje ugovora o zakupu poslovnog prostora za potrebe smještaja Općinskog suda u Sesvetama |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), i članka 44. stavka 2. Zakona o proračunu (Narodne novine, br. 87/08, 136/12 i 15/15), Vlada Republike Hrvatske na sjednici održanoj \_\_\_\_\_\_\_\_\_\_\_\_\_\_\_\_\_\_ donijela je

**O D L U K U**

**o davanju suglasnosti Ministarstvu pravosuđa za preuzimanje obveza na teret sredstava državnog proračuna Republike Hrvatske za razdoblje od 2021. do 2027. za sklapanje ugovora o zakupu poslovnog prostora za potrebe smještaja Općinskog suda u Sesvetama**

**I.**

Daje se suglasnost Ministarstvu pravosuđa za preuzimanje obveza na teret sredstava državnog proračuna Republike Hrvatske u razdoblju od 2021. do 2027. u ukupnom iznosu od 10.719.102,00 kune za sklapanje Ugovora o zakupu poslovnog prostora za potrebe smještaja Općinskog suda u Sesvetama, i to po godinama i u iznosu kako slijedi:

|  |  |
| --- | --- |
| Godina | Iznos |
| 2021. | 1.588.016,00 kn |
| 2022. | 1.588.016,00 kn |
| 2023. | 1.588.016,00 kn |
| 2024.  2025.  2026.  2027. | 1.588.016,00 kn  1.588.016,00 kn  1.588.016,00 kn  1.191.006,00 kn. |

**III.**

Ova Odluka stupa na snagu danom donošenja.

**KLASA:**

**URBROJ:**

**Zagreb,**

**P R E D S J E D N I K**

**Andrej Plenković**

**O B R A Z L O Ž E NJ E**

**Odluke o davanju suglasnosti Ministarstvu pravosuđa za preuzimanje obveza na teret sredstava državnog proračuna Republike Hrvatske za razdoblje od 2021. do 2027. za sklapanje Ugovora o zakupu poslovnog prostora za potrebe smještaja Općinskog suda u Sesvetama**

Općinski sud u Sesvetama, koji trenutno zapošljava 13 sudaca, 5 savjetnika, 55 službenika (uključivši 9 zk referenata) i 5 zaposlenika, smješten je na tri lokacije u Sesvetama, što je prostorno nedostatno i dislocirano na tri različite adrese. Budući su zgrade na dvije lokacije oštećene u potresu koji je 22. ožujka 2020. pogodio šire područje grada Zagreba, a uzimajući u obzir činjenicu kako su zgrade u kojima je smješten Općinski sud neprimjerene i nedostatne za nesmetano odvijanje rada Općinskog suda u Sesvetama, Ministarstvo pravosuđa je u više navrata pokušalo pronaći odgovarajući dodatni poslovni prostor za smještaj Suda. Imajući u vidu navedeno, Ministarstvo pravosuđa je raspisalo javni poziv za iskaz interesa za zakup poslovnog prostora u Sesvetama za potrebe smještaja pravosudnih tijela. Kako je dostavljena samo jedna ponuda na navedeni javni poziv, Ministarstvo pravosuđa je nakon analize iste pokrenulo pregovore s vlasnikom poslovnog prostora u Sesvetama, Industrijska cesta 15. Prostor se sastoji od poslovne troetažne zgrade, ukupne površine 1.606,82 m2 i jednoetažne hale/skladišta ukupne površine 250,12 m2 (sveukupno 1.856,94 m2), pripadajućeg dvorišta i parkirališta, sve na k. č. br. 3064/1 k.o. Sesvete površine parcele 2387 m2, te ograđenog dijela k. č. br. 3063/1, k. o. Sesvete (u naravi parkiralište). Sukladno prijedlogu ugovora mjesečna najamnina 7,2 EUR po m2  bez PDV-a, odnosno 9 EUR po m2, što ukupno iznosi 16.712,46 EUR s PDV-om. Za 35 parkirnih mjesta ishođena je cijena od 16 EUR po 1 parkirnom mjestu bez PDV-a, što ukupno iznosi 700 EUR s PDV-om. Slijedom navedenog, mjesečna ukupna cijena zakupa iznosi 17.412,46 EUR-a, odnosno 132.334,70 HRK.

Očekivani početak zakupa je 1. listopada 2020. te su sredstva za plaćanje zakupnine do kraja 2020. godine osigurana u okviru Državnog proračuna Republike Hrvatske za 2020. godinu, na razdjelu 110 Ministarstvo pravosuđa, aktivnosti A629000 Administracija i upravljanje ministarstva unutar izvora financiranja 11 Opći prihodi i primici u iznosu od 397.004,00 HRK.

Za razliku sredstava u iznosu od 10.719.102,00 HRK, Ministarstvo pravosuđa traži suglasnost za preuzimanje obveza na teret sredstava državnog proračuna Republike Hrvatske, u razdoblju od 2021. do 2027. godine po godinama i u iznosu kako slijedi:

|  |  |
| --- | --- |
| Godina | Iznos |
| 2021. | 1.588.016,00 kn |
| 2022. | 1.588.016,00 kn |
| 2023. | 1.588.016,00 kn |
| 2024.  2025.  2026.  2027. | 1.588.016,00 kn  1.588.016,00 kn  1.588.016,00 kn  1.191.006,00 kn |